**Odborový zväz pracovníkov školstva a vedy na Slovensku**

815 70 Bratislava, Vajnorská1

Ministerstvo školstva, vedy, výskumu a športu SR Stromová 1 813 30 Bratislava

Váš list číslo / zo dňa Naše číslo Vybavuje / linka Bratislava

VEC: Pripomienky k návrhu novely zákona č. 61/2015 Z. z.

Odborový zväz pracovníkov školstva a vedy na Slovensku podáva k predloženému návrhu novely zák. č. 61/2015 Z. z. (LP/2020/578) nasledovné **zásadné** pripomienky:

Článok I

1. **V pôvodnom znení §21 ods. 4**
* navrhujeme doplniť poslednú vetu v znení: „Tieto informácie dostáva aj triedny učiteľ žiaka“

**Odôvodnenie:**

V praxi sa stáva, že informácie ohľadom praktického vyučovania sa nedostávajú k triednym učiteľom žiakov, čo spôsobuje nedorozumenia v rámci vyučovacieho procesu.

1. **bod 27 - § 21b ods. 1 písm. a)**
	* navrhujeme z písmena a) vypustiť druhý bod

**Odôvodnenie:**

Žiadame aby hlavní inštruktori neboli zamestnávaní školou. Školy zamestnávajú hlavných majstrov odbornej výchovy, ktorí spĺňajú aj odborné aj pedagogické predpoklady na výkon danej pracovnej činnosti. Nevidíme dôvod a ani priestor na školách zavádzať ďalšiu kategóriu zamestnancov s podobnou náplňou práce.

1. **bod 30 - § 22 ods. 1 písm. a)**
	* navrhujeme z písmena a) vypustiť druhý bod

**Odôvodnenie:**

Žiadame aby inštruktori neboli zamestnávaní školou. Školy zamestnávajú majstrov odbornej výchovy, ktorí spĺňajú aj odborné aj pedagogické predpoklady na výkon danej pracovnej činnosti. Nevidíme dôvod a ani priestor na školách zavádzať ďalšiu kategóriu zamestnancov s podobnou náplňou práce.

 S pozdravom

 Ing. Pavel O n d e k

 predseda OZ PŠaV na Slovensku